钦定古今图书集成/明伦汇编/官常典/第535卷 > 谢成
## 钦定古今图书集成/明伦汇编/官常典/第535卷 > 谢成

按《明外史》本传：“成，濠人。从克滁、和，渡江，定集庆，授总
管。克宁国、婺州，进管军千户。战鄱阳，平武昌，下苏、湖，
进指挥佥事。从大军征中原，克元都，攻庆阳，𢭏定西，
为都督佥事，晋王府相。从沐英征朵甘，降乞失迦，平
洮州十八族。洪武十二年，封永平侯，禄二千石，世指
挥使。出巡北边，召还。二十七年，坐事死，没其田宅。”